Mudiro verên ê karanê nuşteyan ê rojnameyê Ulusî Arafat Dayan bi îdîaya 'propagandaya rêxistine' û 'weşanayîş û çapkerdişê weşananê rêxistine' yeno hukmkerdene. Roniştoxê bire yê Dayanî Mehkemeya Cezaya Giranî ya Îstanbulî de ame kerdene.
Dayan tewrê roniştişê nêbi. Avûkatê ci zî bi rayîrê SEGBÎSî tewrê roniştişî bi. Avûkatî waşt ke muwekîlê ci bêro veradayene.
Heyetê mehkeme bi sûcdarîya 'propagandaya rêxistine' 3 serran û 6 mengan û bi sûcdarîya  'weşanayîş û çapkerdişê weşananê rêxistine'  2 serran û 4 mengan cezaya zîndanî daye Dayanî.
